Mal til notat om trafikkberegninger


0. Forside med oversiktskart og dato

1. Sammendrag

2. Beskrivelse av prosjektet

· Bakgrunn
· Hvorfor gjennomføre prosjektet (kort beskrivelse om bakgrunn)
· Status for prosjektet
· Kort om finansiering
· Forhold til Nasjonal transportplan, eventuelt fylkesvegplan, og handlingsprogram

· Geografi
· Kart som viser hvor den enkelte bomstasjon eller bomring skal plasseres
· Beskrivelse av eventuelt alternativt vegsystem (omkjøringsveger uten bomstasjoner)
· Beskrivelse og kartillustrasjon av før/etter situasjon for prosjektområdet
· Andre prosjekter som kan påvirke bompengeprosjektet beskrives og illustreres på kart

· Trafikk/transportsystem
· Tidligere trafikale vurderinger beskrives (manuelle beregninger og bruk av transportmodeller, årstall for gjennomføring, resultater)
· Grunnlagsdata og prognoseår for tidligere prognoseberegninger beskrives

· Særskilt for byer
· Fordeling av trafikk over timene i døgnet (timestrafikk)
· Analyse av transportmiddelfordelingen som følge av forutsatte bompengetakster
· Analyse av hva forutsatte bompengetakster vil bidra til der det er mål om nullvekst i trafikken
· Hvilken trafikkindeks som er benyttet og utvikling over tid

3. Metode for beregning av trafikknivå (årsdøgntrafikk)
For prosjekter hvor det kan forventes effekter på endret turproduksjon, destinasjonsvalg, transportmiddelfordeling, og rutevalg, anbefales beregninger med siste versjon av Regional transportmodell (RTM). 

Alle modellresultater kvalitetssikres mot annen metodikk, for eksempel tellinger i prosjektområdet før prosjektberegningene gjennomføres. Elastisitetsvurderinger og eventuell annen metodikk kan benyttes for å styrke analysen og beslutningsgrunnlaget. Alle beregningsmetodene skal dokumenteres godt.

4. Trafikk/transportanalyse
- Valgt metode som grunnlag for trafikkvurderingene
- Kort oppsummering fra pkt. 3
- Generelle forutsetninger som er gjort i beregningene, for eksempel takstnivå
- Redegjørelse for hvilke følsomhetsbetraktninger som gjøres

Kort dokumentasjon av metoden:
A) Transportanalyse ved bruk av transportmodeller
· Modellsystem inklusiv versjon beskrives. Modellsystemet beskrives kort
· Vurderinger av modellens treff mot tellinger i dagens situasjon og eventuelle årsaker til avvik (tabeller + verbalt)
· Begrunnelse for antall tidsperioder som er beregnet i modellen, og beskrivelse av forutsetninger om timefordeling av trafikken innenfor tidsperiodene dersom det er gjort beregninger av trafikk på timenivå
· Årstall for beregning av basis og prognoseår beskrives. Trafikken i åpningsåret bør som et minimum beregnes, som utgangspunkt for eventuelle videre framskrivninger av trafikken
· Kilde/versjon for grunnlagsdata. Versjon av vegnett- og kollektivrutebeskrivelser beskrives. Er det gjort ytterligere kvalitetssikring utover de grunnlagsdata som er koblet til benyttet modellversjon skal dette beskrives
· Beregninger beskrives også verbalt

B) Elastisitetsberegninger:
· Hvilke elastisiteter som er benyttet med kilde
· Beskrivelse av andre grunnlagsdata/forutsetninger som er benyttet (blant annet generaliserte reisekostnader før/etter tiltak, forutsetning om trafikkvekst i bompengeperioden)
· Verbal beskrivelse av beregningene

5. Presentasjon av resultatene
· Verbal beskrivelse av resultatene
· Plott/grafer og tabeller som viser trafikk på gammelt/nytt vegnett med/uten bom
· Beskrivelse/visualisering av hvilke typer reiser som påvirkes av tiltaket
· Beskrivelse av hvilke reiseruter som påvirkes av tiltaket 
· Tabeller med endringer i trafikk- og transportarbeid
· Tabeller som viser endringer i total turproduksjon på reisehensikt og transportmiddel
· Vise engangsvekst og avvisning som følge av bompengeprosjektet

6. Kvalitetssikring som er gjennomført
Prosess for kvalitetssikring beskrives (Er andre modeller benyttet? Er det utført beregninger med enklere metodikk under kvalitetssikringen m.m?).

7. Drøfting av resultatene 
Vurdering av resultatene (forutsetninger, usikkerheter og følsomhetsanalyser). Drøftingen bør også omfatte at ikke all trafikk fanges opp av transportmodellen (varedistribusjon, taxi, delvis mobile tjenesteytere) og at modellen gir en langsiktig likevekt som i virkeligheten vil skje over flere år.

8. Kommentar til avvik
Hvis store avvik, må dette også forklares. Er det rimelig, kan det være utfordringer knyttet til langsiktige virkninger i transportmodellen? Er den eventuelle langsiktige virkningen realistisk? Vurdering av rimeligheten mot tilsvarende prosjekter.

9. Konklusjon og anbefaling av trafikkgrunnlag inklusiv årlig trafikkvekst

10. Grunnlagsmateriale (litteraturliste) og vedlegg
